**คำอธิบายเพิ่มเติมเกี่ยวกับการดำเนินงานตามกระบวนการบริหารความเสี่ยงและการควบคุมภายใน ปี 2564**

1. แต่งตั้งคณะกรรมการการบริหารความเสี่ยงและการวางระบบควบคุมภายในของหน่วยงาน ประจำปีงบประมาณ พ.ศ. 2564 โดยคณะกรรมการนี้ประกอบไปด้วย

 1.1 คณะ

 คณบดี ประธาน

 รองคณบดี รองประธานกรรมการ

 บุคลากรอื่น ๆ ตามที่ได้รับมอบหมาย

 1.2 สำนัก/สถาบัน/กอง/ศูนย์

 ผู้อำนวยการ ประธาน

 รองผู้อำนวยการ/หัวหน้างาน รองประธานกรรมการ

 บุคลากรอื่น ๆ ตามที่ได้รับมอบหมาย

 **ทั้งนี้ ขอความอนุเคราะห์หน่วยงานจัดส่งสำเนาคำสั่งให้กองนโยบายและแผนภายในวันอังคารที่
12 มกราคม พ.ศ. 2564**

 2. ทบทวนภาระงานที่มีความสำคัญต่อยุทธศาสตร์ของมหาวิทยาลัยฯ แบ่งออกเป็น 5 ประเด็นยุทธศาสตร์ โดยให้พิจารณาความเสี่ยงทุกประเด็นยุทธศาสตร์ ดังนี้

 2.1 ศึกษาและวิเคราะห์ว่างาน/โครงการ/กิจกรรมใดส่งผลให้การดำเนินงานตามยุทธศาสตร์
ในปีงบประมาณ พ.ศ. 2562 ต่ำกว่าเป้าหมายที่กำหนด ทั้งในระดับภาพรวมมหาวิทยาลัยฯ และระดับหน่วยงาน

 2.2 พิจารณาผลการประเมินรายตัวบ่งชี้ของการประเมินคุณภาพการศึกษาภายใน ปีการศึกษา 2562 (ผลการตรวจ SAR สกอ.) ที่ไม่บรรลุเป้าหมายทั้งระดับมหาวิทยาลัยฯ และระดับหน่วยงาน

 2.3 พิจารณาผลการปฏิบัติตามแผนบริหารความเสี่ยง/แผนปรับปรุงการควบคุมภายใน ปีพ.ศ. 2563 ว่าสามารถลดความเสี่ยงลงให้อยู่ในระดับที่ยอมรับได้ หากยังมีความเสี่ยงอยู่ ให้พิจารณาหาแนวทางควบคุมอย่างต่อเนื่อง

3. จัดทำแผนบริหารความเสี่ยงและการวางระบบควบคุมภายในของหน่วยงานตามแบบฟอร์ม RMUTP-ERM.S (ดังเอกสารแนบ 1) โดยพิจารณาความเสี่ยงทุกภาระงาน จำแนกตามประเด็นความเสี่ยงอย่างน้อย 4 ด้าน อาทิ

 **3.1 ความเสี่ยงด้านกลยุทธ์** คือ ความเสี่ยงที่ส่งผลให้การดำเนินงานไม่บรรลุเป้าหมายตามแผนยุทธศาสตร์ เช่น ทิศทางการดำเนินงานที่ไม่สอดคล้องกับเป้าหมาย/วัตถุประสงค์ตามแผนต่าง ๆ ภาพลักษณ์ของหน่วยงาน การตอบสนองความต้องการของสังคม/ชุมชน/ผู้รับบริการ เป็นต้น

 **3.2 ความเสี่ยงด้านการดำเนินงาน** คือ ความเสี่ยงที่เกิดจากการดำเนินงานและส่งผลต่อความสำเร็จของงาน เช่น การวางแผน/ขั้นตอนการดำเนินงานไม่เหมาะสม ขาดความร่วมมือ ปฏิบัติงานผิดพลาด/ล่าช้า ขาดข้อมูลสนับสนุน ขาดบุคลากร เป็นต้น

 **3.3 ความเสี่ยงด้านการเงิน** คือความเสี่ยงที่เกี่ยวข้องกับการบริหารงบประมาณที่ไม่มีประสิทธิภาพเพียงพอ เช่น วงเงินงบประมาณที่ตั้งไว้ไม่เพียงพอ ราคาวัสดุอุปกรณ์ปรับเพิ่มขึ้น การจัดสรรงบประมาณ
ไม่เพียงพอ เป็นต้น

 **3.4 ความเสี่ยงด้านการปฏิบัติตามกฎหมาย/ระเบียบ** คือ ความเสี่ยงที่อาจเกิดการไม่ปฏิบัติตามกฎ/ระเบียบ ได้แก่ การไม่ดำเนินงานให้เสร็จครบถ้วนตามกำหนดสัญญา การดำเนินงานไม่เป็นไปตามข้อตกลง บุคลากรไม่ยอมรับและไม่ทำตามกฎระเบียบที่เปลี่ยนแปลงใหม่ เป็นต้น

4. จัดทำแผนการควบคุมภายในของหน่วยงาน ประจำปีงบประมาณ พ.ศ. 2564 ตามแบบฟอร์ม (ดังเอกสารแนบ 2 และ 3) ดังนี้

 - รายงานการประเมินองค์ประกอบของการควบคุมภายใน (แบบ ปค.4)

 - รายงานการประเมินผลการควบคุมภายใน (แบบ ปค. 5)

ทั้งนี้ ให้หน่วยงานจัดทำรายงานการประเมินผลการควบคุมภายใน ณ สิ้นปีงบประมาณ พ.ศ. 2564 และ
กองนโยบายและแผน จะแจ้งกำหนดวันส่งข้อมูลให้ทราบอีกครั้ง